El dia 17 Alaquàs celebrarà l'Ofrena Floral a la seua Patrona
14/03/2006 12:01:00

# El dia 17 Alaquàs celebrarà l'Ofrena Floral a la seua Patrona

*   14/03/2006 12:01:00
*   [Imprimir](#)
*   Compartir
*    https://www.alaquas.org/documento.asp?id\_do=9782

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9782%2F0&title=Ajuntament%20d%27Alaqu%C3%A0s.%20Premsa.El%20dia%2017%20Alaqu%C3%A0s%20celebrar%C3%A0%20l%27Ofrena%20Floral%20a%20la%20seua%20Patrona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9782/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9782/9782_Form_4.jpg)](https://www.alaquas.org/ficheros/documentos/2006/2/9782/9782_Form_10.jpg "<a href='https://www.alaquas.org/ficheros/documentos/2006/2/9782/9782_Form_10.jpg' target=_blank><i class='fa fa-external-link' aria-hidden='true'></i>.El dia 17 Alaquàs celebrarà l'Ofrena Floral a la seua Patrona</a>")

L'acte tindrà lloc a partir de les 19 hores de la vesprada

El proper divendres 17 de març tindrà lloc la ja tradicional Ofrena de Flors a la Mare de Déu de l'Olivar. Com cada any, les falleres i fallers de les onze comissions de la ciutat participaran en un dels actes més emotius de les festes falleres d'Alaquàs.

L'Ofrena recorrerà els carrers de la ciutat omplint-los de color, música i festa. El recorregut s'iniciarà al col·legi González Gallarza a partir de les 19 hores de la vesprada i passarà pel carrer Juan de Ribera, Pare Lleó, l'Avinguda Miguel Hernández, Plaça de la Constitució, Benlliure i Plaça d'Espanya, fins arribar a la Parròquia de la Mare de Déu de l'Olivar, on les falleres dipositaran els seus rams.

Els membres de les onze comissions falleres de la ciutat desfilaran pels carrers d'Alaquàs durant l'ofrena floral a la Patrona. L'acte es tancarà amb la desfilada de les Corts d'Honor de la Junta Local Fallera d'Alaquàs, juntament amb la Fallera Major Infantil de 2006, Verónica Aliaga, acompanyada per la Regidora de Festes, Isabel Mondéjar. Per últim, tancarà la comitiva la Fallera Major d'Alaquàs, Mª Dolores Peña, acompanyada per l'Alcalde de la ciutat, Jorge Alarte.